গত মার্চে বিদ্যুত বিল বৃদ্ধির পর থেকে তারা যেন আরও বেশী বেপরোয়া হয়ে উঠেছেন, বিশেষ করে মিটার রিডার’রা। ব্যাবহারের সীমা বেঁধে দেওয়ায় এখন এই মিটার রিডারদের আনন্দের সীমাও চরমে। কারন এতে সামান্য ব্যবহার বৃদ্ধিতে গ্রাহককে দুই থেকে তিনগুণ বেশি বিল দিতে হচ্ছে। আর এই সুযোগে মিটার রিডার’রাও মিটার পরিদর্শন না করেই অফিসে বসে ইচ্ছামত ইউনিট তুলে দিচ্ছেন ভোক্তাদের বিলে। কোম্পানি এবং গ্রাহকের মধ্যে কাজ করা মিটার রিডারদের পকেটে চলে যাচ্ছে এই অতিরিক্ত অর্থ। উৎকোচের বিনিময়ে মিটার রিডার গ্রাহকের বিল এখন কম দেখিয়ে শীতে গিয়ে সমন্বয় করে দিচ্ছে। আবার কারও বিল এখন বাড়িয়ে দিচ্ছে। এতে করে সার্বিক রাজস্ব আদায় ঠিক থাকছে। কিন্তু মিটার রিডাররা অবৈধভাবে অর্থ আয় করছে ঠিকই।